WAAR-دهۆك:
سەروکا جڤاتا نوونەرێن ئەمریکا و سەرۆکێ دیمۆکراتان د جڤاتا پیران دا رێککەفتنا ئەمریکا و تورکا ب شەرمزاری ناڤ کر.
نانسی پیلۆسی و جاک شۆمەر د بەیانەکا ھەڤپشک دا شڤێدی راگەھاند؛ رێککەفتنا ئەمریکا و تورکیا ل دور باکۆرێ رۆژھەلاتێ سووریێ باوەرییا سیاسەتا دەرڤە یا ئەمریکا د ئێخیتە بن گومانێ و نامەیەکا ب ترسە بۆ ھەڤپەیمان و دوژمنێن ئەمریکا کو ئێدی باوەری ب ئاخفتن و سۆزێن ئەمریکا ناھێتە دان.
د بەیانا وان دا ھاتییە ژی کو ئەردۆغان دەستبەرداری چ تشتان نەبوو و دۆنالد ترامپی ژی ھەموو تشت بۆ پێشکێش کرن.
جاک شۆمەر دوپات کر کو د ھەفتیا بھێت دا جڤاتا نوونەران دێ دەنگی ل سەر پاکێجا نوو یا سزایان ل سەر تورکیا دەت کو ژ ئالییێ ھەردو پارتییان ڤە دھێتە پشتەڤانیکرن.